CELEX: 32015R0722
Language: lv
Date: 2015-05-05 00:00:00
Title: Komisijas Īstenošanas regula (ES) 2015/722 (2015. gada 5. maijs) par atļauju taurīnu lietot par barības piedevu Canidae, Felidae, Mustelidae un plēsīgām zivīm (Dokuments attiecas uz EEZ)

6.5.2015   
            
            
               LV
            
            
               Eiropas Savienības Oficiālais Vēstnesis
            
            
               L 115/18
            
         KOMISIJAS ĪSTENOŠANAS REGULA (ES) 2015/722
   (2015. gada 5. maijs)
   par atļauju taurīnu lietot par barības piedevu Canidae, Felidae, Mustelidae un plēsīgām zivīm
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu izmantošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.
            
         
               (2)
            
            
               Taurīnu saskaņā ar Direktīvu 70/524/EEK bez termiņa ierobežojuma atļāva lietot par barības piedevu visu sugu dzīvniekiem. Pēc tam šo vielu saskaņā ar Regulas (EK) Nr. 1831/2003 10. panta 1. punktu kā esošu lopbarības līdzekli ierakstīja Lopbarības piedevu reģistrā.
            
         
               (3)
            
            
               Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu iesniedza pieteikumu uz visu sugu dzīvniekiem paredzēta taurīna un tā preparātu kā barības piedevas atkārtotu izvērtēšanu un saskaņā ar minētās regulas 7. pantu – uz jaunu lietojumu dzeramajā ūdenī. Pieteikuma iesniedzējs lūdza šo piedevu kvalificēt barības piedevu kategorijā “uzturfizioloģiskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (4)
            
            
               Eiropas Pārtikas nekaitīguma iestāde (“Iestāde”) 2012. gada 22. maija atzinumā (3) secināja, ka sintētiskais taurīns uzskatāms par lietderīgu izmantošanai kaķu, suņu un plēsīgu zivju uzturā. Vēsturiski ir izmantots uzturs, kas satur līdz 20 % dzīvnieku izcelsmes barības, tāpēc tika secināts, ka visu sugu dzīvniekiem kompleksajā barībā ir pieļaujama deva līdz 0,2 % taurīna. Saskaņā ar Iestādes ieteikumu taurīnu vairs nevajadzētu ļaut dot mājputniem, cūkām un atgremotājiem. Iestāde secināja, ka, ievērojot piedāvātos nosacījumus lietošanai barībā un dzeramajā ūdenī, taurīns kaitīgi neietekmē dzīvnieku veselību, cilvēku veselību vai vidi.
            
         
               (5)
            
            
               Turklāt Iestāde secināja, ka attiecībā uz piedevu izmantotājiem neradīsies nekādas bažas par drošumu. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Tā arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā un ūdenī esošo barības piedevu analīzes metodi.
            
         
               (6)
            
            
               Secinājumus, kuri attiecas uz kaķiem un suņiem, var ekstrapolēt uz tās pašas dzimtas, proti, Felidae un Canidae, sugām, jo attiecībā uz kuņģa un zarnu sistēmas darbību šīs sugas ir fizioloģiski radniecīgas.
            
         
               (7)
            
            
               
                  Mustelidae, tāpat kā Felidae un Canidae, pieskaitāmas pie kārtas Carnivora. Mustelidae ir gaļēdājsugas, un daudzas no tām ir tipiski gaļēdāji. Lai saglabātu normālu taurīna koncentrācijas līmeni organismā, šīs sugas pārstāvjiem uzturā vajadzīgs taurīns un tā prekursori metionīns vai cisteīns. Tradicionāli taurīna avoti ir muskuļaudi, smadzenes vai iekšējie orgāni. Termiska apstrāde un alternatīvu proteīna (ar zemu šīs aminoskābes saturu) avotu lietošana samazina taurīna un tā prekursoru pieejamību barībā, tāpēc, lai nodrošinātu, ka tiek ievērotas prasības par taurīnu Mustelidae dzimtas dzīvniekiem, vēsturiski tiek izmantots uzturs, kurā par barības piedevu izmanto taurīnu.
            
         
               (8)
            
            
               Taurīna novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo vielu būtu jāļauj lietot tā, kā norādīts šīs regulas pielikumā.
            
         
               (9)
            
            
               Drošības apsvērumi neprasa tūlītēji piemērot atļaujas nosacījumu izmaiņas, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.
            
         
               (10)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto vielu, kas pieder pie barības piedevu kategorijas “uzturfizioloģiskās piedevas” un funkcionālās grupas “vitamīni, provitamīni un noteiktas ķīmiskas vielas ar tiem līdzīgu iedarbību”, ir atļauts lietot par barības piedevu, ievērojot minētā pielikuma nosacījumus.
   2. pants
   1.   Tādu pielikumā minēto vielu un šo vielu saturošus premiksus, kuri ražoti un marķēti pirms 2015. gada 26. novembra saskaņā ar noteikumiem, kas bija piemērojami pirms 2015. gada 26. maija, joprojām drīkst laist tirgū un lietot, līdz beidzas esošie krājumi.
   2.   Pielikumā minēto vielu saturošus barības maisījumus un barības sastāvdaļas, ja tie paredzēti plēsīgām zivīm un ražoti un marķēti pirms 2015. gada 26. novembra saskaņā ar noteikumiem, kas bija piemērojami pirms 2015. gada 26. maija, joprojām drīkst laist tirgū un lietot, līdz beidzas esošie krājumi.
   3.   Pielikumā minēto vielu saturošus barības maisījumus un barības sastāvdaļas, ja tie paredzēti Canidae, Felidae un Mustelidae un ražoti un marķēti pirms 2017. gada 26. maija saskaņā ar noteikumiem, kas bija piemērojami pirms 2015. gada 26. maija, joprojām drīkst laist tirgū un lietot, līdz beidzas esošie krājumi.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 5. maijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 268, 18.10.2003., 29. lpp.
   
   
      (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).
   
      (3)  EFSA Journal 2012;10(6):2736.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  mg aktīvās vielas uz kg kompleksās barības ar mitruma saturu 12 % vai mg aktīvās vielas uz l ūdens
               
            
                  
                     Kategorija: uzturfizioloģiskās piedevas. Funkcionālā grupa: vitamīni, provitamīni un noteiktas ķīmiskas vielas ar tiem līdzīgu iedarbību
                  
               
            
                  3a370
               
               
                  —
               
               
                  Taurīns
               
               
                  
                     Piedevas sastāvs
                  
                  Taurīns
                  
                     Aktīvā viela
                  
                  Taurīns
                  
                     IUPAC nosaukums: 2-amino-etānsulfonskābe
                  C2H7NO3S
                  
                     CAS numurs: 107-35-7
                  Taurīns cietā veidā, iegūts ķīmiskā sintēzē: vismaz 98 %
                  
                     Analīzes metode
                      (1)
                  
                  Taurīna noteikšanai barības piedevā: jonapmaiņas hromatogrāfija ar ninhidrīna pēckolonnas derivatizāciju (Eiropas Farmakopejas metode aminoskābju noteikšanai (Ph. Eur. 6.6, 2.2.56 Method 1)).
                  Taurīna noteikšanai premiksos un barībā: jonapmaiņas hromatogrāfija ar ninhidrīna pēckolonnas derivatizāciju un fotometrisko detektēšanu: pamatojoties uz Komisijas Regulu (EK) Nr. 152/2009 (III pielikuma F daļa), vai apgrieztās fāzes augstas izšķirtspējas šķidrumhromatogrāfija (RP-HPLC) kopā ar fluorescences detektoru (AOAC 999.12).
                  Taurīna noteikšanai ūdenī: šķidrumhromatogrāfija kopā ar UV vai fluorescences detektoru (AOAC 997.05).
               
               
                  
                     Canidae, Felidae, Mustelidae un plēsīgās zivis
               
               
                  —
               
               
                  —
               
               
                  —
               
               
                  
                              1.
                           
                           
                              Taurīnu drīkst laist tirgū un lietot par preparātu saturošu barības piedevu.
                           
                        
                              2.
                           
                           
                              Piedevas un premiksu lietošanas noteikumos norāda glabāšanas un stabilitātes nosacījumus.
                           
                        
                              3.
                           
                           
                              Ieteicamais maksimālais taurīna saturs miligramos uz kilogramu kompleksās barības ar mitruma saturu 12 %:
                              
                                          —
                                       
                                       
                                          
                                             Felidae: 2 500 ,
                                       
                                    
                                          —
                                       
                                       
                                          plēsīgās zivis: 25 000 ,
                                       
                                    
                                          —
                                       
                                       
                                          
                                             Canidae un Mustelidae: 2 000 .
                                       
                                    
                        
                              4.
                           
                           
                              Drošības apsvērumi: apstrādes laikā jālieto elpceļu aizsarglīdzekļi, aizsargbrilles un cimdi.
                           
                        
                              5.
                           
                           
                              Piedevu drīkst pievienot dzeramajam ūdenim.
                           
                        
               
                  2025. gada 26. maijs
               
            
         (1)  Sīkāka informācija par analīzes metodēm atrodama Eiropas Savienības barības piedevu references laboratorijas tīmekļa vietnē https://ec.europa.eu/jrc/en/eurl/feed-additives/evaluation-reports.